Axborot portlashi
Axborot portlashi — bu sayyora miqyosidagi nashrlar (axborot hajmi) tezligi va hajmining doimiy oʻsishidir. Zamonaviy jamiyatda turli xil maʼlumotlar massasining shiddatli oʻsishi 1975-yilda „axborot portlashi“ deb nomlangan. Stanislav Lem bu muammoni va undan kelib chiqadigan madaniy qadrsizlanishni „Texnologiyalar yigʻindisi“ (1964) asarida tasvirlab, uni koʻp bora takrorlagan (masalan, „Mutlaq boʻshliq“ toʻplamidagi „Perikalipsis“da satirik tarzda tilga oladi). Axborot jamiyati rivojlanishidagi sivilizatsiya tendensiyalari 2002-yilda insoniyat 18∙1018 bayt (18 eksabayt) axborot ishlab chiqarganligi bilan tavsiflanadi. Oxirgi besh yil ichida insoniyat avvalgi barcha tarixiy davrga qaraganda koʻproq axborot ishlab chiqardi. Dunyoda axborot hajmi har yili 30 foizga oshib bormoqda. Dunyoda kishi boshiga yiliga oʻrtacha 2,5∙108 bayt ishlab chiqariladi. Axborot texnologiyalaridagi zamonaviy inqilob 7 milliard odamga 6 milliard telefon („Ericsson“ kompaniyasi maʼlumotlari, 2012-yil), 6 milliard televizor („Guinnes Today“, 2012), 2 milliard kompyuter („Gartner“, 2012) , 2,3 milliard internet foydalanuvchisi („Internet World Stats“, 2012) toʻgʻri kelishi bilan tavsiflanadi.